Netbal: Engelse kies nuwe kaptein vir WB | Netwerk24
Serena Guthrie is die nuwe Engelse netbalkaptein.Foto: Getty Images
Engeland, die gasheer vir dié toernooi in Julie vanjaar in Liverpool, sal aangevoer word deur Serena Guthrie.
Dié 29-jarige senterbaanspeler het haar debuut in 2008 gemaak en het al 90 toetse agter die rug.
Saam met haar in die triomfantelike Statebondspan was Jade Clarke, Eboni Usoro-Brown, Joanne Harten, Helen Housby, Geva Mentor, Natalie Haythornthwaite en Chelsea Pitman.
Die WB-toernooi in Liverpool duur van 12 tot 21 Julie.
Die Engelse is tweede op die wêreldranglys.
Om gekies te word en die kaptein te wees is ’n trotse oomblik. Die mededinging gaan taai wees.
Guthrie neem die kapteinskap oor by Ama Agbeze (36), wat weens beserings nie gekies is nie.
“Om gekies te word en die kaptein te wees is ’n trotse oomblik. Die mededinging gaan taai wees. Dit is fantasties om op tuisbodem te speel en die land agter ons te hê. Ek kan nie wag nie,” sê Guthrie.
Dit is die derde keer dat die WB-toernooi in Engeland gehou word. Die eerste keer was in 1963 in Eastbourne en die tweede in 1995 in Birmingham. – englandnetball.co.uk
Helen Housby, Joanne Harten, Natalie Haythornthwaite, Rachel Dunn, Serena Guthrie (k), Jade Clarke, Chelsea Pitman, Natalie Panagarry, Layla Guscoth, Eboni Usoro-Brown, Geva Mentor, Francesca Williams.
Meer oor: Engeland | Kaptein | Netbal | Rose